กลุ่ม “เจมาร์ท” ขึ้นยกแผง โบรกอัพเป้า SINGER แตะ 40 บ. มองกำไรปีนี้ “นิวไฮ” 637 ลบ.
กลุ่ม “เจมาร์ท” ขึ้นยกแผง โบรกอัพเป้า SINGER แตะ 40 บ. มองกำไรปีนี้ “นิวไฮ” 637 ลบ.
8 มี.ค. 2564

ผู้สื่อข่าวรายงานว่า ณ เวลา 11.28 น. ราคาหุ้น บริษัท เจ มาร์ท จำกัด (มหาชน) หรือ JMART อยู่ที่ระดับ 33.50 บาท บวก 2.50 บาท หรือ 8.06% สูงสุดที่ระดับ 34.00 บาท ต่ำสุดที่ระดับ 32.00 บาท ด้วยมูลค่าการซื้อขาย 603.60 ล้านบาท
ด้าน บริษัท บริษัท ซิงเกอร์ประเทศไทย จำกัด (มหาชน) หรือ SINGER อยู่ที่ระดับ 34.25 บาท บวก 2.25 บาท หรือ 7% สูงสุดที่ระดับ 34.50 บาท ต่ำสุดที่ระดับ 32.50 บาท ด้วยมูลค่าการซื้อขาย 196.96 ล้านบาท
ส่วน บริษัท เจ เอ็ม ที เน็ทเวอร์ค เซอร์วิสเซ็ส จำกัด (มหาชน) หรือ JMT อยู่ที่ระดับ 45.25 บาท บวก 1 บาท หรือ 2.26% สูงสุดที่ระดับ 46 บาท ต่ำสุดที่ระดับ 45 บาท ด้วยมูลค่าการซื้อขาย 271.97 ล้านบาท
ขณะที่ บริษัท เคทีบีเอสที (ประเทศไทย) จำกัด (มหาชน) หรือ KTBST ระบุมีมุมมองเชิงบวกกับ SINGER หลังมีการประชุมระหว่างผู้บริหารบริษัทกับนักวิเคราะห์หลักทรัพย์เมื่อปลายสัปดาห์ที่ผ่านมา จากรายได้ดอกเบี้ยจากการปล่อยสินเชื่อ หรือ Loan yield ที่จะทยอยเพิ่มขึ้นสูงกว่าที่คาดการณ์ ในขณะที่แนวโน้มสินเชื่อจะขยายตัวสูงอย่างแข็งแกร่ง
ทั้งนี้ ประเด็นสำคัญคือ
1.ผู้บริหารยังคงเป้าหมายสินเชื่อ ณ สิ้นปี2564ที่ระดับ 1 หมื่นล้านบาท ใกล้เคียงกับ KTBST คาดไว้ที่ 9.9 พันล้านบาท ผ่านการเพิ่มพนักงานขาย, สาขา และแฟรนไชส์ โดยบริษัทยังคงนโยบายการตรวจ NCB (บริษัท ข้อมูลเครดิตแห่งชาติ) 100% ซึ่งทำให้หนี้ที่ไม่ก่อให้เกิดรายได้ หรือ NPLs จะอยู่ในระดับต่ำ
2 .คาดการณ์ Loan yield ของสินเชื่อจำนำทะเบียนรถ (C4C) มีโอกาสเพิ่มขึ้นจากปัจจุบันที่ 15-16% (KTBST คาด 15%) จากการปล่อยสินเชื่อรถกระบะที่มียีลด์สูงเพิ่มขึ้นจากปัจจุบันที่ปล่อยสินเชื่อจำนำรถบรรทุก 10 ล้อ
3.รายได้จากการขายจะเพิ่มขึ้นเป็น3 พันล้านบาท เพิ่มขึ้นจากปีก่อนที่2.5 พันล้านบาท หนุนโดยการขยายช่องทางขายออนไลน์เพิ่มขึ้น ซึ่งบริษัทคาดว่าจะสามารถนำข้อมูลลูกค้ากลุ่มนี้มาใช้ในการขายสินค้า/ปล่อยสินเชื่อในอนาคตเพิ่มขึ้น (Online to offline platform)
คงประมาณการกำไรสุทธิปี 2564 ที่ 637 ล้านบาท เติบโต 44% ทำสถิติสูงสุดหรือนิวไฮต่อ จากประเด็นดังนี้
1.สินเชื่อที่ขยายตัว50%เมื่อเทียบกับช่วงเดียวกันของปีก่อน (YoY) โดยเฉพาะสินเชื่อจำนำทะเบียนรถที่ขยายตัวสูงถึง 86% เมื่อเทียบกับช่วงเดียวกันของปีก่อน
2.NPLs ลดลงเป็น3.4% (จากปี2563 ที่ 4.4%) ตามสัดส่วนสินเชื่อจำนำทะเบียนรถ (สินเชื่อที่มี NPLs ต่ำเพียง 0.4%) เพิ่มขึ้นเป็น 65% จากปี 2563 ที่ 52% และทำให้
3.credit cost ลดลงจากปีก่อน0.1%
อย่างไรก็ตาม ยังแนะนำ “ซื้อ” ราคาเป้าหมายที่ 40.00 บาท ทั้งนี้ ประเมินว่า SINGER ควรที่จะเทรด Premium มากขึ้นจากอดีต จากผลการดำเนินงานในอนาคตที่จะขยายตัวต่อเนื่องอย่างแข็งแกร่ง โดยเฉพาะภายหลังการปล่อยสินเชื่อจำนำทะเบียนรถที่ช่วยคลายความกังวลต่อ NPLs ที่เพิ่มขึ้นสูงในอดีต รวมทั้งโอกาสในการขยายตัวของสินเชื่อจำนำทะเบียนรถ (แบบโอน และไม่โอนเล่มทะเบียน) ที่สูงผ่านเครือข่ายสาขามากกว่า 180 แห่ง และพนักงาน direct sale ที่สูง
ราคาหุ้น SINGER ปรับตัวเพิ่มขึ้น และ outperform ตลาดฯ บวก 83% ในช่วง 3 เดือน และบวก 106% ในช่วง 6 เดือนที่ผ่านมาจากผลการดำเนินงานที่ฟื้นตัวดี
ด้านบริษัทหลักทรัพย์ เมย์แบงก์ กิมเอ็ง (ประเทศไทย) จำกัด (มหาชน) หรือ MBKET ปรับคำแนะนำ SINGER ขึ้นเป็น “ซื้อ” ราคาเหมาะสมปี 2564 เท่ากับ 35 บาท เห็นสมควรที่มี premium บนการเติบโตของกำไรอัตราใกล้เคียงกับกลุ่มไฟแนนซ์ขนาดเล็กด้วยกัน ที่เติบโต 25-30% เมื่อเทียบกับช่วงเดียวกันของปีก่อน แต่ SINGER มี 2 Upside risk ที่สำคัญ คือ
ทั้งนี้ เริ่มเห็นสัญญาณบวกที่ดีตั้งแต่ต้นปีทั้ง 2 ธุรกิจ คือ